Селета ён праходзіць пад дэвізам “Чытаем шмат, чытаем разам, ствараем сябе і краіну”. Адборачны этап у школах ужо завяршыўся, да канца красавіка пераможцаў назавуць у раёнах. А ў маі абласныя цэнтры вызначаць тых, хто жывую класіку — творы беларускіх літаратараў — прыедзе чытаць у Полацк, дзе будзе праходзіць Дзень беларускага пісьменства. Упершыню гэты конкурс, прымеркаваны да 500-годдзя беларускага кнігавыдання, пройдзе на такім высокім узроўні.